kk ru kk kk kk kk tt kk kk kk kk kk kk kk es es es en ru en ru kk ru ky kk kk kk bg bg id kk kk de fr kk kk kk kk kk kk kk kk kk kk kk kk kk kk kk kk kk kk de en kk de de kk de fr kk de de kk ru ru ru ru it ru kk en kk kk de kk de kk de tt de kk de kk de kk de kk de kk de kk de kk de kk kk kk en kk kk kk kk de kk de kk de cs de kk de kk kk ru ky kk ru kk kk kk kk ru uk uk kk es en uk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk ru kk ru kk
ЗАҢСЫЗ САЛЫНҒАН 77 НЫСАН АНЫҚТАЛДЫ — "Алматы-ақшамы" қоғамдық-саяси газеті
Алматы қаласы мәслихаты шешімін мемлекеттік тіркеу туралы АҚПАРАТ
ТМРБ және ТҚҚК – Алматы қ. Департамент жария тыңдауға шақырады
ЗАҢСЫЗ САЛЫНҒАН 77 НЫСАН АНЫҚТАЛДЫ
Алматы – Қазақстан Респуб­ликасының ең іргелі іскерлік және қаржылық орталығы деген мәрте­беге ие шаһар. Сондықтан да қаладағы құрылыс саласының жыл санап қарқынды түрде дамуы да заңды.
Мәселен, соңғы алты жылда Алматы қаласы өзінің бұрынғы өрісінен екі есе үлкейген. 2011 жылы мегаполиске іргелес жатқан Алматы облысының 13 мың гектарға жуық жері, Алма-Арасан мен Көкжайлау қосылып, 2012 жылы аталған облыс­тың үш ауданының (Іле, Қарасай мен Талғар) 23 мың 200 гектары да жер қорын толықтырған.
Әрине, өсіп-өнген, көркейіп, биіктеген жақсы. Соған орай бой көтеріп жатқан түрлі құрылыс нысандарының да сан-сапасын ұдайы бақылауда ұстап, тексеріп отыру маңызды. Бүгінгі таңда Алматы қаласы аймағында 1 608 нысан салынып жатыр. Оның 405-і бюджет қаражатымен, ал 1 203-і жеке тұлғаның есебінен тұрғызылуда.
Бұл туралы Алматы қалалық Мемлекеттік сәулет-құрылыс бақылау басқармасының басшы­сы Бағдат Мәнізоров БАҚ өкіл­дерімен өткен брифингте айтты.
Оның айтуынша, былтыр заңсыз бой көтерген 119 нысан анықталып, оның 66-сы сүріліпті.  Ал 53 нысан бұзылмай қалып, 2018 жылдың еншісіне өткен. Үстіміздегі жылдың бірінші жартыжылдығында оған қо­сымша тағы 77 заңсыз тұрғызыл­ған ғимарат анықталып, оның 65-і қиратылған.
Сонда Алматы бойынша, өткен жыл мен биылғы заңсыз деп таныл­ған нысандарды қосқанда, бүгінгі күні есепте бас-аяғы 65 бұзылмаған нысан тұр. Оның ішіндегі 23 ғимаратты сүру туралы шешімдер құзырлы мекеме өкіл­дерінің қолын­да бар. Қалған заңсыз бой түзеген 42 нысан бо­йынша да  қалалық мамандан­дырылған ауданаралық әкімшілік сотына дейінгі жан-жақты шара­лар қолданылып, айыппұлдар салынған.
Ал «Ян Гейл» бағдарламасын жүзеге асыру аясында Нұрсұлтан Назарбаев, Абай, Абылай хан даңғылдары мен Гоголь, Желтоқ­сан көшелері бойынша 111 нысан тексеріліпті.
– Мысалы, Назарбаев даңғылы бойынша 38 нысан нысанаға алы­нып, оның ішінде заңға қайшы салынған 10-ы бұзылды. Абай даңғылы бойынша 40 нысан тексеріліп, заңсыз деп танылған 19-ы сүрілді. Абылай хан даңғылы бойынша нысанаға алынған 18 ғимараттың 4-еуі қиратылды. Желтоқсан көшесі бойынша тексерілген 7 нысанның 2-інің заңға томпақ келетіндігі анық­талды. Ал Гоголь көшесінен тексе­рілген 8 нысанның 5-еуі бұ­зылды, – деді басқарма басшысы Бағдат Сайланбайұлы.
Жалпы, аталған басқарма өкілдерінің тарапынан жоспардан тыс 557 тексеру жүргізілген екен. Оның 1 028-і бақылаудың өзге түр­лері шеңберінде жүзеге асырылған. Нәтижесінде заң бұзушылықтың көзін жою үшін 344 нұсқау берілген. Сондай-ақ, құрылыс нысандарының техника­лық ахуалын да қадағалау мақса­тында 2 435 тексеру жүргізіл­ген.
Басқарма инспекторлары 91,1 млн. теңгені құрайтын әкім­шілік құқықбұзушылық дерегін анықтап, 720 хаттама толтырған. Бұл қаржының 78,8 млн. теңгесі (86%) өндіріліп алынған. Сондай-ақ, Алма­ты қаласының бас мем­лекеттік құрылыс инспекторының қаулысы­мен мақсатсыз пайдала­нылып келген 44 нысанның иелері әкімшілік жауап­кершілікке тар­ты­лып, олардың мойнына 32,3 млн. теңге айыппұл ілінді.
Жалпы, қолға алған кез-кел­ген ісіңіздің заң шеңберінде бол­ғаны абзал. Көңіліңіз де, ұйқыңыз да тыныш болады. Ал егер заңға том­пақ келетін әрекеттерге барса­ңыз, Мемле­кеттік сәулет-құрылыс бақы­лау басқармасы маманда­рының қы­рағы көзінен қалыс қалмасыңыз анық.
Facebook Twitter Google+ VKontakte Odnoklassniki WhatsApp Telegram Viber Email арқылы бөлісу Басып шығару
АЛДАҒЫ УАҚЫТТА 140 ЖЕР УЧАСКЕСІ САТЫП АЛЫНАДЫ
ӨНЕРДІҢ БИІГІНДЕ ТҰРЫП ӨМІРДЕН ӨТТІ
«АЛМАТЫ СУ» WHATSAPP ҚОСЫМШАСЫНА ҚОСЫЛДЫ
ҚАТАРЫМЫЗҒА ЖАСТАР КЕЛІП ҚОСЫЛДЫ
КӨМЕК КӨРСЕТУ — АЗАМАТТЫҚ ПАРЫЗЫМЫЗ
Добавить комментарий Отменить ответ
Ваш e-mail не будет опубликован. Обязательные поля помечены *
КӨМЕК КӨРСЕТУ — АЗАМАТТЫҚ ПАРЫЗЫМЫЗ
Алматы қаласы мәслихаты шешімін мемлекеттік тіркеу туралы АҚПАРАТ
СӘТ САПАР, «Жас өркен» театры!
ШЕБЕРЛІК СЫНЫБЫНЫҢ БЕРЕРІ КӨП
Қамқор болсаң, алғыс аласың
ТМРБ және ТҚҚК – Алматы қ. Департамент жария тыңдауға шақырады
Алғыс айту – парызым
Алты жүзден астам адамның 196-сы ғана жұмыспен қамтылған
МЕМЛЕКЕТТІК ТІЛДІҢ СОТ ӨНДІРІСІНДЕ ҚОЛДАНЫЛУЫНЫҢ ЖАЙ-КҮЙІ
Қазақстан Республикасының Президенті-Елбасы Н.Ә. Назарбаевтың Қазақстан халқына Жолдауы
ҚАЗАҚСТАННЫҢ 100 ЖАҢА ЕСІМІ
№26, 28 ақпан, 2019 жыл
ДАРА ТҰЛҒАНЫҢ ДАРА ЖОЛЫ
Василий ЛИВАНОВ: МЕН «МЫС САЛТ АТТЫ» ТУРАЛЫ ФИЛЬМДІ НЕ ҮШІН ТҮСІРДІМ?
Газет Қазақстан Республикасының Мәдениет және ақпарат министрлiгiнде тiркелiп, тiркеу туралы №13246-Г куәлiгi берiлген.
Мекен-жайымыз: Индекс: 050022, Шевченко көшесi, 106 А
Тел.: +7 727 292 66 50,
Факс: +7 727 292 66 48
© Copyright 2019, "Алматы-ақшамы" қоғамдық-саяси газеті. Барлық құқықтар қорғалған.
Facebook Twitter Google+ WhatsApp Telegram Viber